REC Silicon

REC Silicon ASA, tidligere Renewable Energy Corporation ASA, er et norsk allmennaksjeselskap innen fornybar energi med hovedkontor i Sandvika i Bærum. Selskapets markedsverdi var 618 millioner kroner pr. 3. januar 2025.E24 Børs: RECSI 3. januar 2025 REC Silicon produserer silisiumgasser til industrien. Produksjon av solceller som tidligere var en del av samme selskap, foregår fra 2013 i det børsnoterte selskapet REC Solar (). Gründer var Alf Bjørseth, konsernsjef 2005–2009 var Erik Thorsen, 2009–2013 Ole Enger, Tore Torvund 2013-2021 og William Kurtis Levens fra september 2022.Tore Torvund ny konsernsjef i Rec. dn.no (24. oktober 2013)

Virksomhet
REC Silicon produserer silisiumgass i Butte i Montana i USA. Silisiumproduksjonen i Moses Lake i delstaten Washington har vært stoppet siden 2019. Bedriften hadde i 2024 totalt 466 ansatteREC Silicon Annual report 2024 og rapporterte i 2025 en omsetning på 78.2 og EBITDA på -10.7 millioner dollar.REC Silicon Fourth Quarter 2025 Report

Historie
Selskapet ble etablert i 1996 under navnet Fornybar Energi AS. Renewable Energy Corporation (REC) ble dannet etter en fusjon i september 2000 mellom ScanWafer AS, SolEnergy AS og Fornybar Energi AS.

I 2002 startet REC ScanCell i Narvik produksjon av multikrystallinske solceller for søsterselskapet REC ScanModule i Glava, Arvika. REC Wafer var verdens største produsent av multikrystallinske wafere med fabrikker i Glomfjord og Herøya. I 2008 og 2009 ble det åpnet to fabrikker for multikrystallinske wafere på Herøya. Fabrikkene på Herøya og i Glomfjord ble lagt ned i 2012. REC Wafer gikk konkurs i 2012.

Byggingen av fabrikken i Moses Lake startet i 1983 i regi av Union Carbide Corp. Denne fabrikken ble kjøpt av Komatsu Ltd. i 1990 som dannet selskapet Advanced Silicon Materials Inc (ASiMI). I 1996–98 bygde Komatsu en ny fabrikk i Butte og utvidet Moses Lake-fabrikken. I 2002 dannet Komatsu og REC en samarbeidsavtale med selskapet Solar Grade Silicon (SGS) med Moses Lake-fabrikken som viktigste eiendel. I august 2005 overtok REC hele SGS og 75 prosent av ASiMI.

Selskapet ble notert på Oslo Børs 9. mai 2006. Gründeren Alf Bjørseth hadde solgt seg ut for 900 millioner kroner i forkant av børsnoteringen.Giganttap for Bjørseth DN 20. september 2012 Den største eieren etter børsnoteringen var Orkla. 

I 2013 ble Renewable Energy Corporation delt i to. Renewable Energy Corporation skiftet navn til REC SiliconEndring av foretaksnavn. Brønnøysundregistrene (24. oktober 2013) og fortsatte som silisiumprodusent. Solardivisjonen ble solgt ut til det børsnoterte selskapet REC Solar (). Selskapet produserer multikrystallinske wafere, solceller og solcellepaneler, samt jobber med prosjektutvikling av solsystemer i markedet. Solcelleproduksjon foregår ved et integrert produksjonskompleks i Singapore, hvor wafere, solceller og solcellepaneler produseres på samme lokasjon. Fabrikken i Singapore ble ferdigstilt i 2010 og er en av verdens største integrerte produksjonsenheter i solindustrien. Lokasjonen er Tuas View, som er 30 minutter fra sentrum vest for Singapore.

Fabrikken i Moses Lake ble stengt ned i 2019 etter å ha drevet en periode med tap og kun 25 prosent kapasitetsutnyttelse.Rec-aksjen faller til historisk lavt nivå etter stenging av prestisjeanlegg i USA E24 15. juli 2019 Polysilisiumproduksjonen i Butte ble besluttet stoppet i februar 2024 etter at prisen på polysilisium har falt kraftig over flere år.REC Silicon to shut down polysilicon business in Montana PV Magazine 8. februar 2024 I 2023-2024 var det planlagt å gjenstarte produksjonen i Moses Lake, men da den eneste kunden trakk seg etter flere forsinkelser og problemer med kvaliteten på produksjonen ble gjenåpningen avbrutt i desember.Rec Silicon stopper produksjonen ved Moses Lake E24 30. desember 2024 Selskapet vil fortsette å produsere silisiumgasser til industrien.

I flere år har et mindretall av aksjonærene i REC Silicon være i konflikt med majoritetsaksjonæren, koreanske Hanwha, som også er største långiver og største kunde. Småaksjonærene har ønsket en offentlig gransking av hva som skjedde da en stor ordre fra Hanwha ble kansellert i desember 2024.Rec Siliconerne på Masada, E24 16. oktober 2025 Kanselleringen førte til et stort fall i aksjekursen, og Hanwha har ønsket å kjøpe seg ytterligere opp i selskapet.

Se også
 Solenergi

Referanser

Eksterne lenker


  REC Solar ASA

Kategori:Renewable Energy Corporation
Kategori:Selskaper etablert i 1996